Hurtigruten Group

Hurtigruten Group AS er et norsk cruiserederi med hovedkontor i Oslo. Rederiet opererer innen virksomhetene kystruten, andre cruise i Norge og landbaserte ekspedisjonsturer og hoteller på Svalbard.

Selskapet består av Hurtigruten Norge som opererer den originale kystruten Bergen–Kirkenes, og Hurtigruten Svalbard som tilbyr overnatting og arrangerer landbaserte ekspedisjonsturer i og rundt Longyearbyen på Svalbard. Hurtigruten Foundation, som ble etablert i 2015, er også innenfor Hurtigruten Group.

Rederiet ble etablert i 2006, opprinnelig som Hurtigruten Group ASA, som følge av fusjonen mellom de to hurtigruterederiene Troms Fylkes Dampskibsselskap og Ofotens og Vesteraalens Dampskibsselskab i 2005. I 2007 ble rederinavnet fornorsket og forenklet til Hurtigruten ASA. I 2014 ble rederiet kjøpt opp av britiske TDR Capital og fikk med seg de opprinnelige storeierne Trygve Hegnar (4,9 prosent) og Petter Stordalen (11,6 prosent). I 2015 ble rederiet tatt av Oslo Børs og privatisert, rederinavnet ble dermed endret til Hurtigruten AS. I 2021 ble rederinavnet endret til Hurtigruten Group AS som følge av etableringen av de to nye organisasjonene Hurtigruten Norge og Hurtigruten Expeditions (HX). 

I 2025 ble HX (tidligere Hurtigruten Expeditions) solgt, og Hurtigruten fikk nye eiere.

Hurtigruten Group har (per 2026) kontorer i Tromsø, Kirkenes, Longyearbyen, Trondheim, Bergen, Oslo, London, Hamburg, Paris, Tallinn, Melbourne og Seattle. Konsernsjef for Hurtigruten er Hedda Felin.

I 2018 drev rederiet elleve skip i kystruten Bergen–Kirkenes med kontrakt ut i 2020, og var innstilt til kontrakter med til sammen sju skip fra 1. januar 2021. Rederiet planla i 2018 å bruke skip de allerede hadde, men bygge dem om slik at utslippene kunne bli lavere og miljøkravene nås.

 Konsernhistorikk 
 Hurtigruten Group ASA (2006–2007) 
venstre|miniatyr|Fra 2006 til 2012 hadde Hurtigruten hovedkontor i Narvik.
Selskapet ble etablert som Hurtigruten Group ASA i 2006 som følge av fusjonen av de to hurtigruterederiene Troms Fylkes Dampskibsselskap (TFDS) og Ofotens og Vesteraalens Dampskibsselskab (OVDS) som hadde eierandel henholdsvis 58 prosent og 42 prosent. Fusjonen ble endelig gjennomført 19. desember 2005 og trådte i kraft 1. mars 2006. Behovet for effektivisering og ønske om vekst gjorde at selskapet ble notert på Oslo Børs i mars 2006. Selskapets hovedkontor var lokalisert i Narvik med avdelingskontorer i Stokmarknes, Tromsø og Oslo.

Etter fusjonen av Troms Fylkes Dampskibsselskap og Ofotens og Vesteraalens Dampskibsselskab var det behov for å tilpasse flåtestrukturen som følge av leveringen av det nye ekspedisjonscruiseskipet «Fram». 12. desember 2006 annonserte Hurtigruten Group salg av hurtigruteskipet «Narvik» til norske Unge Sjømenns Kristne Forening i Stavanger med forventet overlevering i slutten februar 2007 som det nye skoleskipet «Gann». Hurtigruteskipet ble solgt for 62 millioner som ga selskapet en salgsgevinst på 20 millioner kroner.

Samtidig annonserte Hurtigruten Group at de hadde mottatt og akseptert et bindende salgstilbud fra asiatiske interesser på 7,3 millioner dollar for bil- og passasjerfergen «Jupiter», som ble overført til eierselskapet MS Jupiter DA (Hurtigruten Group ASA (72,65 prosent) og Fjord1 (27,35 prosent)) i november 2005 etter avviklingen av Fjord Line-engasjementet til TFDS ASA. Skipet hadde tidligere vært utleid som hotellskip på Melkøya fra 15. februar 2006 med kontrakt ut 31. januar 2007. I forbindelse med salget av «Jupiter» måtte det foretas en regnskapsmessig nedskrivning i 2006 med en størrelsesorden på 17 millioner kroner. Salget av «Jupiter» medførte ingen økonomiske belastninger for selskapet, ettersom netto leieinntekter fra Statoil oversteg nedskrivningen og tapet selskapet hadde på skipet i 2005. Etter salget av bil- og passasjerfergen «Jupiter» ble Hurtigruten Group helt avviklet i ethvert engasjement knyttet til Fjord Line.

 Hurtigruten ASA (2007–2015) 
Den 26. april 2007 ble selskapsnavnet fornorsket og forenklet til Hurtigruten ASA.

3. september 2007 annonserte Hurtigruten ASA salg av enda et hurtigruteskip, «Narvik» sitt søsterskip «Lyngen» ble solgt til amerikanske Lindblad Expeditions i USA for 50 millioner kroner. Skipet ville bli forventet overlevert til de nye eierne i slutten av oktober 2007 som det nye ekspedisjonscruiseskipet «National Geographic Explorer». Salget av hurtigruteskipet ga Hurtigruten en mindre salgsgevinst. 3. september 2008 ble hurtigruteskipene «Polarlys» «Nordkapp» og «Nordnorge» lagt ut for salg. Ingen av disse hurtigruteskipene ble solgt i 2008.

24. oktober 2008 solgte Hurtigruten ASA sine bilferger og hurtigbåter i Troms og Hordaland til ferge- og hurtigbåtselskapet Torghatten Nord AS. Overtakelsen fant sted 5. januar 2009. Selskapet solgte dessuten hotell- og reisebyråvirksomheten sin høsten 2008. For å kutte ned kostander ble hovedkontoret til Hurtigruten ASA flyttet fra Narvik til Tromsø i 2012.

29. oktober 2014 ble en transaksjonsavtale mellom det britiske investering- og oppkjøpsfondet TDR Capital og Hurtigruten ASA undertegnet, der TDR Capital kjøpte 90 prosent av aksjene som et majoritetseierskap i Hurtigruten ASA for 5,7 milliarder kroner inkludert gjeld. Dette ble kjent da investeringsfondet i sommer 2014 hadde lagt inn et bud på syv kroner per aksje, som tilsvarer nesten dobbelt som markedsprisen og som verdsetter aksjekapitalen til rundt 2.940 millioner kroner. Den norske investoren Petter Stordalen beholdte sin gamle eierandel på 5 prosent, mens Trygve Hegnars selskap Periscopus AS solgte seg ned fra drøyt 33 til 5 prosent. Sammen dannet de tre nye eierne joint venture-selskapet Silk Bidco AS.

 Hurtigruten AS (2015–2021) 
I februar 2015 ble det juridiske selskapsnavnet endret til Hurtigruten AS da den nye eieren Silk Bidco AS tok selskapet av Oslo Børs.

I juni 2015 kjøpte Hurtigruten AS den portugisiske bilfergen «Atlântida», som midlertidig fikk navnet «Norway Explorer». I september 2015 fikk skipet navnet «Spitsbergen» etter en navnekonkurranse med over 15 000 bidrag fra hele verden.

Den 11. juni 2018 ble det kunngjort at Hurtigrutens datterselskap KVE Holdings AS kjøpte det norske skipsverftet Kleven Verft i Ulsteinvik på Sunnmøre. Datterselskapet overtok alle aksjene i Kleven Verft, Kleven Maritime Contracting og Kleven Marine Technology. Hensikten med oppkjøpet var å sikre de 750 arbeidsplassene ved verftet, for å kunne fullføre ferdigstillelsen av sine to nye ekspedisjonscruiseskip, som fikk navnene «Roald Amundsen» og «Fridtjof Nansen».

I april 2017 ble det kjent at Hurtigruten AS kunne være på børs igjen før sommeren 2017, men det ble ingen børsnotering. I januar 2020 uttalte konsernsjef Daniel Skjeldam at ny børsnotering fortsatt ikke var aktuelt.

Den 15. oktober 2020 annonserte Hurtigruten AS at rederiet ville splitte kystfart og ekspedisjonscruise ved å reorganisere rederiet med to nye enheter. Selskapet spisset satsingen ved å bygge opp de to nye organisasjonene Hurtigruten Norge og Hurtigruten Expeditions (HX) – som hadde til formål å sikre vekst og utvikling i hvert av foretakets to kjerneområder: norskekysten og ekspedisjonscruise.

 Hurtigruten Group AS (2021–) 
I februar 2021 ble selskapsnavnet endret til det gamle Hurtigruten Group AS, som følge av etableringen av de to nye organisasjonene og varemerkene Hurtigruten Norge og Hurtigruten Expeditions som inngår i Hurtigruten Group. I tillegg til varemerke og datterselskapet Hurtigruten Svalbard som i mars 2021 fikk tilbake leien av eiendomsporteføljen som går strekker seg til stiftelsen i 1988, ettersom Hurtigruten solgte reiselivsvirksomhet sine eiendommer på Svalbard til Store Norske Spitsbergen Kulkompani AS.

Den 4. mai 2023 seilte hurtigruteskipet «Kong Harald» med avgang fra Bergen på sin første tur som hybridskip. Hurtigruteskipet hadde vært igjennom en omfattende miljøoppgradering til et moderne hybridskip. Miljøoppgraderingen er en av Europas største der de ombygde skipene som skal miljøoppgraderes vil kutte ned CO2-utslipp med 25 prosent og NOx-utslipp med 80 prosent. Tre av kystruteskipene i Hurtigruten Norge, som har inngått avtale med Kongsberg Maritime, blir gjort om til hybridskip med store batteripakker, disse er «Richard With», «Kong Harald» og «Nordlys». Også kystruteskipene «Nordnorge», «Nordkapp» og «Polarlys» vil bli oppgradert og få installert et såkalt SCR-anlegg om bord. MS «Kong Harald» er det fjerde skipet i Hurtigruten Group med hybridelektrisk fremdriftssystem, de andre er «Roald Amundsen», «Fridtjof Nansen» og «Richard With».

I årene med koronapandemi fra 2020 til 2023 gikk konsernet med underskudd på 10,6 milliarder kroner.

I 2025 ble selskapet helt delt da ekspedisjonscruisevirksomheten i HX finner nye eiere.

 Hurtigruten Norge 
miniatyr|Hurtigruteskipet «Nordnorge» seiler i Raftsundet i Nordland, 2015.

 Organisasjon 
Hurtigruten Norge (juridisk navn: Hurtigruten Norway AS) ble stiftet 17. februar 2021 og er et norsk varemerke og datterselskap under morselskapet Hurtigruten Group AS. Selskapet opererer den originale kystruten (Bergen–Kirkenes) og de to nye ekspressrutene Nordkapplinjen (Oslo–Honningsvåg) og Svalbardlinjen (Bergen–Svalbard) med oppstart i 2023.

Administrerende direktør i Hurtigruten Norge er Hedda Felin. Selskapet har 50 ansatte og har hovedkontor i Oslo.

Hurtigruten Norge har tre datterselskaper:

 Hurtigruten Coastal Fleet AS
 Hurtigruten Sjø AS
 Hurtigruten Coastal AS

 Seilingsruter 

 Den originale kystruten 
Hurtigruten Norge opererer den originale kystruten mellom Bergen og Kirkenes fra 1893, og anløper de 34 havnene året rundt med passasjerer og gods med sju av sine hurtigruteskip. Hele rundturen varer i 12 dager og er av mange kalt «Verdens vakreste sjøreise».

 Nordkapplinjen 
miniatyr|MS «Trollfjord» betjener linjerutene Nordkapp- og Svalbardlinjen som startet hhv. vinteren og sommeren 2023.
I vintersesongen 2023 skal Hurtigruten Norge opprette vinterruten Nordkapp-ekspressen med seilinger i utgangspunkt vekselvis i Oslo og Bergen med Honningsvåg som vendehavn. Nordkapp-ekspressen skal opereres i vinterhalvåret i perioden oktober til mai og betjene en 13-dagers gods- og passasjerrute med anløp til flere havner utenom den ordinære kystruten, disse er blant annet Kristiansand, Farsund, Åndalsnes, Lødingen og Alta. Linjeruten betjenes av hurtigruteskipet «Trollfjord» som er flaggskipet på ruten. I januar 2025 endret Hurtigruten navn fra Nordkapp-ekspressen til Nordkapplinjen.

 Svalbardlinjen 
Svalbard-ekspressen har tidligere vært operativ drevet av Hurtigruten i perioden mellom 1962 og 1982. I sommersesongen 2023 oppretter Hurtigruten Norge Svalbard-ekspressen med seilinger mellom Bergen og Svalbard, som skal opereres sommerhalvåret i perioden mai til september og betjene en 15-dagers gods- og passasjerrute med anløp til havner som ikke ligger inne i den tradisjonelle kystruten, disse er blant annet til Træna, Lofoten, Senja, Bjørnøya, Longyearbyen og Ny-Ålesund. Linjeruten betjenes av hurtigruteskipet «Trollfjord» som er flaggskipet på ruten. I januar 2025 endret hurtigruten navn fra Svalbard-ekspressen til Svalbardlinjen.

Dagens skip
Per 2025 har Hurtigruten AS 10 skip i flåten sin. Dette inkluderer MS «Finnmarken» (tidligere «Otto Sverdrup» frem til 2025) og MS «Midnatsol» (tidligere «Maud» fra 2021 til 2024).
BildeSkipByggeårRenovertTonnasjeKapasitetFremdriftssystemSeilingsrute[Ref.]BTNTPaxPBESengerrammeløs|100x100pkMS «Vesterålen»19832022/20266 2612 25749024274Diesel-mekaniskOriginalrammeløs|100x100pkMS «Kong Harald»1993202311 2374 1765905498Hybrid-elektriskOriginalrammeløs|100x100pkMS «Richard With»19932018/202411 2214 12359012458Hybrid-elektriskOriginalrammeløs|100x100pkMS «Nordlys»19942019/202411 2044 15359024471Hybrid-elektriskOriginalrammeløs|100x100pkMS «Polarlys»19962016/202411 3414 17165026495Diesel-elektriskOriginalrammeløs|100x100pkMS «Nordkapp»19962016/202211 3864 21059024480Diesel-elektriskOriginalrammeløs|100x100pkMS «Nordnorge»19972016/202211 3844 20959032476Diesel-elektriskOriginalrammeløs|100x100pkMS «Finnmarken»2002202015 6905 624530 -554Hybrid-elektriskSignaturrammeløs|100x100pkMS «Trollfjord»2002202316 1406 291500 -500Diesel-elektriskSignaturrammeløs|100x100pkMS «Midnatsol»2003202116 1515 90181817537Diesel-elektriskSignatur

 Hurtigruten Svalbard 

 Organisasjon 
miniatyr|Isbjørner på Svalbard.
Hurtigruten Svalbard AS er et norsk varemerke og datterselskap under morselskapet Hurtigruten Group AS. Reisearrangørselskapet er det lengst operative reisearrangøren på Svalbard som strekker seg tilbake til stiftelsen 2. desember 1988. Hurtigruten Svalbard tilbyr ekspedisjonsturer til de mange vidundrene i høyarktisk natur i Spitsbergen året rundt med landbaserte opplevelser, overnatting og servering i og rundt Longyearbyen, som er den største bosetningen på den arktiske øygruppen.

Administrerende direktør i Hurtigruten Svalbard er Tore Magne Hoem, mens styrets leder er Hedda Felin. Selskapet har 288 ansatte og har hovedkontor i Longyearbyen. Hurtigruten Svalbard er datterselskap under Hurtigruten Global Sales AS i Tromsø, som igjen er datterselskap under morselskapet Hurtigruten Group AS i Oslo.

 Galleri 

 Se også 
Liste over hurtigruteskip

 Referanser 

 Eksterne lenker 



Kategori:Hurtigruterederier
Kategori:Norske rederier
Kategori:Selskaper notert på Oslo Børs
Kategori:Næringsliv i Narvik
Kategori:Næringsliv i Tromsø
Kategori:Transport i Norge
Kategori:Selskaper etablert i 2006
Kategori:Næringsliv i Nordland
Kategori:Artikler i sjøfart-prosjektet